Իդա Ռուբինշտեյնի դիմանկարը

«Իդա Ռուբինշտեյնի դիմանկարը», ռուս նկարիչ  Վալենտին Սերովի նկարը։ Հեղինակն այն վրձնել է  1910 թվականին Փարիզում։

Նկարագրություն 
Այս դիմանկարում արտացոլվել է «ի ցույց դրված կյանքի» թեման, որը ավելի ուշ ստեղծագործական շրջանում գրավել է նկարչին։ Նկարում պատկերված է հայտնի դերասանուհի և պարուհի Իդա Ռուբինշտեյնը, որի կյանքն անցել է հանրության համակ ուշադրության ներքո։ Սերովը Ռուբինշտեյնին տեսել է Փարիզի բեմերից մեկում և նրա մեջ գտել է Հին Արևելքի մարմնավորումը։ «Նրա յուրաքանչյուր շարժման մեջ հոյակապություն կա, - հիացել է նկարիչը, — ուղղակի կենդանացած հնամենի հարթաքանդակ»։ Դիմանկարում Սերովն օգտագործել է նոր արտահայտչական միջոցներ, որոնք մոտ էին սիմվոլիզմին։

1910 թվականին Փարիզում Վալենտին Սերովը խնդրել է Իդա Ռուբինշտեյնին դիմանկարի համար կեցվածք ընդունել։ Աշխատանքի ստեղծումից հետո այն հեղինակից ձեռք է բերվել և հանձնվել ռուսական թանգարանի հավաքածու, 1911 թվականին ցուցադրվել է մոսկովյան «Արվեստի աշխարհ» և Հռոմի միջազգային ցուցահանդեսներում։ Նկարի նկատմամբ վերաբերմունքը միանշանակ չի եղել. Սերովի ուսուցիչը՝ Իլյա Ռեպինը, դիմանկարին հավանություն  չի տվել։

Վալենտին Սերովն իր դիմանկարը վրձնել է հիմնապաստառի հետ նույն հարթության վրա՝ դրանով իսկ դիմանկարին տալով եգիպտական որմնանկարի կերպար։ Նկարիչը դիմանկարի մասին ասել է, որ իր կերպարը «նայում է դեպի Եգիպտոս»։ Նկարչի դուստրը՝ Օլգա Վալենտինովնա Սերովան, իր հիշողություններում գրել է.

Ծանոթագրություններ

Աղբյուրներ

Գրականություն 
 Բ. Սերովը հիշողություններում, օրագրերում և ժամանակակիցների նամակագրություններում։ Տ. 1-2. — Լ., 1971
 Վ. Ա. Սերով։ Նամակագրություն։ Լ.; Մ., 1937. Բենուա  Ա.Ն։ 19-րդ դարի ռուսական մշակույթի պատմությունը / Վ. Մ.Վոլոդարսկի։ Հանրապետություն, 1995
 Վալենտին Ալեքսանդրովիչ Սերով։ Հրատ. Հոդված Ա. Ի. Զոտովա։ - Մ.: Մշակույթ, 1964
 Վալենտին Սերով։ Ալբոմ / Հրատ. Դ. Վ. Սարաբյանով / Սերիա։ Ռուսական գեղանկարչության ոսկե պատկերասրահ։ - Մ.: Արտ-Ռոդնիկ:. 2000
 Գրաբար Ի. Է. Վ. Ա. Սերով. - Մ., 1965
 Ռաչեևա Ե. Պ. Սերով։ Մ. ՕԼՄԱ-ՊՐԵՍ Կրթություն, 2005
 Սարաբյանով Դ. Վ. Վալենտին Սերով։ - Մ։ Արտ-Ռոդնիկ, 2000
 Պիկուլ Վ. Ս. Դիմանկար ռուսական թանգարանից։ Հավաքածու «Գաղտնի խորհրդական։ Պատմական մանրանկարներ»

Արտաքին հղումներ 
 «Իդա Ռուբիյնշտեյնի դիմանկարը» «Վիրտուալ Ռուսական թանգարան»  պորտալում
 «Ռուսական թանգարանում վիրտուալ շրջագայության ընթացքում» «Իդա Ռուբիյնշտեյնի դիմանկարը» նկարների սրահում

Վալենտին Սերովի նկարներ
1910 նկարներ
Ռուսական պետական թանգարանի նկարներ
Մերկ կանանց պատկերով նկարներ
Կանանց դիմապատկերներ